b'\n_START_ARTICLE_\nDvyn\xc4\x97s (filmas)\n_START_SECTION_\nTurinys\n_START_PARAGRAPH_\nDvyn\xc4\x97s mergait\xc4\x97s Lota ir Ana gim\xc4\x97 Kelne. 1927 m., kuomet joms buvo 6, mir\xc4\x97 motina ir mergaites \xc4\x97m\xc4\x97si globoti giminai\xc4\x8diai. Deja, niekas nenor\xc4\x97jo imti j\xc5\xb3 abiej\xc5\xb3, tod\xc4\x97l \xc5\xa1ios buvo atskirtos: Lota atsid\xc5\xabr\xc4\x97 Olandijoje, Amsterdame, kur u\xc5\xbeaugo vidurin\xc4\x97s klas\xc4\x97s atstov\xc5\xb3 \xc5\xa1eimoje, kurioje buvo visapusi\xc5\xa1kai lavinama ir ugdoma. Ana liko Vokietijoje, kur j\xc4\x85 globojo varg\xc5\xa1ai \xc5\xabkininkai, nesuteik\xc4\x99 jai deramo i\xc5\xa1silavinimo ir riboj\xc4\x99 jos galimybes bei tro\xc5\xa1kimus siekti ka\xc5\xbeko daugiau._NEWLINE_Art\xc4\x97jan\xc4\x8dio karo kataklizmai taip pat paveikia abi merginas. Joms pavyksta susitikti 1939 m. Lota domisi muzika ir ketina tek\xc4\x97ti, tuo tarpu Ana dirba tarnaite pas turting\xc4\x85 baronien\xc4\x99. Lota kvie\xc4\x8dia seser\xc4\xaf persikelti \xc4\xaf Olandij\xc4\x85, nes \xc5\xa1ioje \xc5\xa1alyje ramiau, ta\xc4\x8diau \xc5\xa1ios nety\xc4\x8dia i\xc5\xa1sakyta pastaba apie jos su\xc5\xbead\xc4\x97tinio \xc5\xbeydi\xc5\xa1k\xc4\x85 kilm\xc4\x99, priver\xc4\x8dia persigalvoti. Ana lieka Vokietijoje ir susipa\xc5\xbe\xc4\xafsta su SS tarnaujan\xc4\x8diu vaikinu._NEWLINE_Vokietija u\xc5\xbepuola Olandij\xc4\x85 ir Lotos su\xc5\xbead\xc4\x97tinis atsiduria koncentracijos stovykloje. Ana i\xc5\xa1teka u\xc5\xbe karininko, ta\xc4\x8diau \xc5\xa1is \xc5\xbe\xc5\xabsta pa\xc4\x8dioje karo pabaigoje._NEWLINE_1947 m. Ana atvyksta aplankyti Lotos, gyvenan\xc4\x8dios su kitu vyru. \xc5\xa0i vis dar negali atleisti pastabos apie jos su\xc5\xbead\xc4\x97tin\xc4\xaf, o kuomet su\xc5\xbeino, kad sesuo buvo i\xc5\xa1tek\xc4\x97jusi u\xc5\xbe naci\xc5\xb3 karininko, i\xc5\xa1varo j\xc4\x85 i\xc5\xa1 nam\xc5\xb3 \xc5\xa1aukdama, kad ji daugiau nebeturi sesers._NEWLINE_Praeina daugyb\xc4\x97 met\xc5\xb3, kuomet Ana ir Lota, jau sulaukusios garbaus am\xc5\xbeiaus, susitinka dar kart\xc4\x85...'